**DŽUA - NOVA SONČNA SKLADBA SKUPINE VICTORY ALI KO SONCE POSIJE ZA VSE!**

**Katera afriška lepotica je ukradla srce pevcu skupine Victory?**

Skupina **Victory**, ki nas že več kot tri desetletja razvaja z uspešnicami, kot so *Tequila iz tvojega popka*, *Mi mamo se fajn* in *Upaj si*, tik pred poletjem predstavlja novo, iskrivo pesem: **DŽUA**.

**Kaj pomeni Džua?** Misteriozna in melodična beseda v svahiliju pomeni **sonce**. V novi pesmi sonce ni le del narave – je simbol vsakogar, ki v naše življenje prinese svetlobo, veselje in toplino.  
*"Sonce si ti, je ona, je on – vsakdo, ki prinaša svetlobo,"* pojasnjuje frontman **Robert Dragar**.

**DŽUA** prinaša brezskrbnost, smeh, sonce, morje in veselje – točno to, kar vsi pred poletjem najbolj potrebujemo! Po uspehu singla *Pest soli* je skupina Victory obljubila nekaj sončnega in še bolj plesnega – in z **DŽUO** svojo obljubo več kot izpolnjujejo.

**Kako se je rodila Džua?** Vse se je začelo spontano, pravijo, na koncertu v Idriji, kjer jim je **Dare Kaurič** predstavil idejo za pesem. Pravo iskrico pa je zanetilo Boštjanovo potovanje v Afriko, kjer so slovenskemu refrenu dodali še refren v svahiliju – in ustvarili edinstveno glasbeno zgodbo.

»Kako malo je potrebno, da si lahko vesel, zadovoljen, pa čeprav nimaš okoli sebe dragih avtomobilov, motorjev, prestižnih restavracij, klubov, hitre hrane, oblačil po zadnji modi in nakupovalnih centrov,« se obiska Kenije spominja **Boštjan Zupančič**.

**Skladbo** je aranžiral nekdanji član skupine Victory **Aleš Čadež**, ki je pesmi dal značilni Victory-zvok. Snemali so v Ljubljani, ženske vokale pa so posneli v improviziranem kenijskem studiu – v getu, kjer je bilo poleg sonca prisotnega predvsem ogromno srca.

Glavna vloga v zgodbi pripada **Faith Odera Mourine Weells**, čudoviti pevki in navdihu za sanjsko ljubezensko zgodbo.

**Kaj pa videospot?** Videospot za skladbo **DŽUA** je prava mala filmska pustolovščina. Trije snemalni dnevi v najlepših kotičkih Slovenije, eksotični prizori iz Kenije, Aston Martin iz prejšnjega spota, retro kolo Tomos – in ogromno sonca ter zabave! Zgodba sledi Robertu, ki sanja o poti k ljubljeni Faith ... A ko končno prispe na morje, se zave, da vse skupaj morda le sanja? Končni preobrat vas bo presenetil!

**Skupina Victory** z novo pesmijo poslušalcem sporoča: *"Ujemi sonce, nasmehni se življenju in si dovoli biti brezskrben."*

**DŽUA** je šele začetek! Skupina se namreč pripravlja na pestro koncertno sezono in posebne projekte ob praznovanju kar **35 let ustvarjanja**.

Besedilo za vse, ki bi se rad naučili prvih besed v svahiliju.

Chinia džua, nangodža džua  
chinia džua, nakungodža

Pride novo jutro, izriše se nov dan  
sploh ni razloga, da ne bil bi nasmejan.  
Z mojo ljubo malo, sva zmenjena ob treh  
da si privoščiva, kak sladki mali greh.

In jaz že čakam, da slišim spet njen smeh …  
Z Afriko v očeh.

REFREN:Tam dol na soncu, jaz čakam sonce,  
tam dol na soncu, jaz čakam te.

Ljuba mal zamuja, a to ne briga me,  
dokler me pivo boža, sploh ni panike.  
Naj bi se dobila, tam okoli treh,  
upam da ne obležim tam, nekje na tleh.

In jaz že čakam, da slišim spet njen smeh …  
Z Afriko v očeh.